OpenLLM-France/wikimedia huggingface dataset:
# Edmund Arbuckle Burke

Edmund Arbuckle Burke (Toronto, Canadà, 1876 - Flintridge, prop de Pasadena, Califòrnia, 19 de febrer de 1970) fou un cantant d'òpera de la corda de baix.
Estudià la carrera de dret, graduant-se llicenciat en la Mac Gill University. El 1902 passà a Londres i animat per alguns professors de l'ensenyança del cant, pel que Burke tenia vocació, durant tres anys cursà estudis en el Royal College of Music, i altres anys a París, on completà la seva educació artística. Feu la seva presentació en públic a Montpeller, el 1906 i poc temps després actuà a Niça. La seva potent i ben timbrada veu de baix, així com els seus dots de cantant i d'actor, li guanyaren ben aviat un ben cimentat renom, que hagué de confirmar en les principals escenes líriques de França, Itàlia i Anglaterra. També fou un notable intèrpret de lieder. Les seves versions de personatges wagnerians mereixeren sempre grans elogis de la critica. Va cantar a la Metropolitan a Nova York (1922-25) però va interrompre per les conseqüències tardives d'una ferida encorreguda quan servia a la Primera Guerra Mundial. Després va abandonar la carrera i treballar per a una empresa privada.

## Referències

* ↑ «Burke, Edmund Arbuckle». A: Enciclopedia universal ilustrada europeo-americana (en castellà). num. II. Espasa-Calpe, cop. 1930-1933, p. 720. ISBN 8423945723.
* ↑ McPherson, James B. «Edmund Burke» (en anglès). The Canadian Encyclopedia.
# Lliga Guineana per la Protecció Ecològica

La Lliga Guineana per la Protecció Ecològica (portuguès: Liga Guineense para a Protecção Ecológica, LIPE) és un partit polític de Guinea Bissau.

## Història

El partit va ser fundat el 20 de juliol de 1991 Bubacar Rachid Djaló, i va ser legalitzat el 8 de setembre de 1993. En 1994 es va unir a la Unió pel Canvi, una aliança formada per a participar en les eleccions generals de 1994. Djaló va ser el candidat presidencial de la Unió, però va rebre només el 3% dels vots. No obstant això, l'aliança va obtenir sis escons a l' Assemblea Nacional Popular.
A les eleccions de 1999-2000 l'aliança va perdre tres escons. Djalo continuà com a candidat presidencial de l'aliança, però una vegada més només va rebre el 3% dels vots. Després del suport de la Unió al victoriós Kumba Ialá a la segona volta, Djaló fou nomenat secretari d'Estat de Comerç.
En 2002 la LIPE deixà la Unió pel canvi i es va unir a l'aliança Unió Electoral (UE), que va obtenir dos escons a les eleccions parlamentàries de 2004. La UE es va dissoldre abans de les eleccions parlamentàries de 2008 i la LIPE participà en solitari, rebent només 233 vots (0,05%). La demanda presentada pel partit per participar en les eleccions generals de 2014 va ser rebutjada pel tribunal Suprem.

## Referències

* ↑ Peter Karibe Mendy (2013) Historical Dictionary of the Republic of Guinea-Bissau, Scarecrow Press, p255
* 1 2 Mendy, p256
* ↑ GUINÉ-BISSAU: SUPREMO “CHUMBA” OITO CANDIDATURAS PRESIDENCIAIS E SETE PARTIDOS Arxivat 2014-04-21 a Wayback Machine. A Nação, 16 de març de 2014
# Triplasis

Triplasis és un gènere de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Triplasis hieronymi Kuntze
* Triplasis intermedia Nash
(vegeu-ne una relació més exhaustiva a Wikispecies)

## Sinònims

Diplocea Raf., Merisachne Steud., Uralepis Nutt., Uralepsis Nutt., orth. var.

## Referències

* ↑ «Germplasm Resources Information Network, consultada 30.06.08». Arxivat de l'original el 2008-10-10. [Consulta: 30 juny 2008].
# Oktiàbrske (Sovetski)

* Per a altres significats, vegeu «Oktiàbrskoie».
Oktiàbrske (en (ucraïnès): Октябрське, en rus: Октябрьское, Oktiàbrskoie) és un poble de la República Autònoma de Crimea a Ucraïna, que el 2014 tenia 557 habitants. Pertany al districte rural de Sovetski. Fins al 1945 el municipi es deia Djepar-Iurt.

## Referències

* ↑ «Численность населения Крымского федерального округа, городских округов, муниципальных районов, городских и сельских поселений.». Федеральная служба государственной статистики. Arxivat de l'original el 2015-09-24. [Consulta: 12 juliol 2017].
# Oregon (desambiguació)

«Oregon» té aquests significats:
* Oregon, estat dels Estats Units d'Amèrica a la costa de l'Oceà Pacífic.
* Oregon (Illinois)
* Oregon (Missouri)
* Oregon (Ohio)
* Oregon (Wisconsin)
* Oregon City, població dels Estats Units a l'estat d'Oregon.
Viccionari
# Estadi Comunal d'Aixovall

L'Estadi Comunal d'Aixovall fou un camp de futbol situat a Aixovall, un dels quarts pertanyents a Sant Julià de Lòria, al Principat d'Andorra.
De titularitat privada, l'Estadi Comunal d'Aixovall tenia una capacitat de 1.000 espectadors, tots asseguts. Era la seu del Futbol Club Andorra, club més representatiu del país i l'ünic que continua jugant les seves competicions fora del país. També s'hi disputaven, juntament amb l'Estadi Comunal d'Andorra la Vella, el camp de futbol d'Alàs i el d'Ordino, els partits de la Lliga andorrana de futbol de Primera i Segona divisió, la Copa Constitució i la Supercopa andorrana de futbol.
Construït el 1999, va ser demolit el 2016

## Referències

* ↑ Fotografies del Camp d'Aixovall
* ↑ «Perfil a Visitaandorra.com». Arxivat de l'original el 2014-10-23. [Consulta: 6 setembre 2019].
* ↑ Adéu al camp de futbol d'Aixovall a ara.ad
# Elvira Petrozzi

Elvira Petrozzi (Sora, 21 de gener de 1937 - Saluzzo, 3 d'agost de 2023) va ser una monja catòlica italiana coneguda per ser la fundadora de la Comunitat del Cenacle, especialitzada a ajudar els addictes a les drogues.

## Biografia

Nascuda en una família particularment pobra, amb el pare alcohòlic, va emigrar a Alexandria durant la Segona Guerra Mundial. Afirma que mai va aprendre a llegir ni estudiar.
El 1956, quan tenia dinou anys, va decidir fer-se monja a la congregació de les Germanes de la Caritat. Treballava al mateix temps com a professora. Va decidir dedicar la seva vida ajudant els joves addictes a les drogues per allunyar-los de l'autodestrucció. El 16 de juliol del 1983 va fundar la primera comunitat del Cenacle en una casa antiga i abandonada del segle xviii, situada a un turó sobre Saluzzo, al Piemont. Primer va voler crear una comunitat per a joves marginats, però els primers a demanar ajuda van ser addictes joves i va començar a dedicar-se a això. El 16 de juliol del 2009 la comunitat va ser reconeguda pel Consell Pontifici per als laics com a associació privada internacional dels fidels.
De seguida va obrir nous cenacles a Itàlia i a altres ciutats, i després d'una pelegrinació a Medjugorje també va obrir un cenacle allà amb el nom de Hill of Peace (Turó de la pau). El 2013 hi havia seixanta cenacles al món. La comunitat és present a Croàcia, Bòsnia i Hercegovina, Eslovènia, Àustria, Polònia, Rússia, Irlanda, França, els Estats Units, el Mèxic, la República Dominicana i el Brasil.

## Referències

* 1 2 3 4 Mirko Testa Aleteia, 2013 [Consulta: 3 maig 2016].
* 1 2 «L'étreinte : Histoire de la Communauté du Cenacolo». Arxivat de l'original el 2016-06-25. [Consulta: 6 juliol 2019].
* ↑ Agita Luse; Imre Lázár Cosmologies of suffering: post-communist transformation, sacral communication, and healing. Cambridge Scholars, 1 setembre 2007, p. 140. ISBN 978-1-84718-258-6.
* ↑ Matthew R. Mauriello. Mercies Remembered. Xulon Press, 2011, p. 163–. ISBN 978-1-61215-004-8.
* ↑ Sené Sepav; Ariel Art; Julia Nadar El Don. OAK Edizioni, 13 març 2018, p. 22–. ISBN 978-88-98113-65-1.
# Fiesta

«Fiesta» té aquests significats:

## Arts i entreteniment

* Fiesta, títol alternatiu de The Sun Also Rises, novel·la d'Ernest Hemingway de 1926
* Fiesta (pel·lícula de 1941), pel·lícula estatunidenca dirigida per LeRoy Prinz i protagonitzada per Ann Ayars i Jorge Negrete
* Fiesta (pel·lícula de 1947), pel·lícula estatunidenca dirigida per Richard Thorpe i protagonitzada per Esther Williams i Ricardo Montalbán
* Fiesta (pel·lícula de 1995), pel·lícula francesa dirigida per Pierre Boutron i protagonitzada per Jean-Louis Trintignant, basada en la novel·la de José Luis de Vilallonga

## Miscel·lània

* Ford Fiesta, automòbil de turisme produït per Ford Motors
* Fiesta (empresa), empresa espanyola fabricant de caramels amb seu a Alcalá de Henares
# Triple-play

En l'àmbit de les telecomunicacions s'anomena triple play a l'oferta de les companyies de telèfon i cable que consisteix a oferir un triple servei de veu, dades i vídeo (telefonia, internet d'alta velocitat i televisió) en una mateixa quota a través de les línies DSL.
Avui en dia el triple-play ha permès a les companyies telefòniques fer la competència a les de cable, ja que amb una amplada de banda molt més reduït han aconseguit un servei molt eficient de televisió.
El triple play es basa en el concepte que una solució integrada és més rendible i dona més possibilitats als usuaris.
L'únic que fa falta per a obtenir aquests serveis triple-play és disposar d'una línia de connexió telefònica.
A Espanya Telefónica ofereix el seu pack Trio, en el qual ofereix línia ADSL, trucades gratuïtes, i Imagenio IPTV. En el seu moment Jazztel l'oferia mitjançant Jazztelia TV. Els operadors de cable històric han començat a oferir el triple-play des de 2009-10.
El triple play també s'utilitza per descriure les targetes i el xips que combinen el processament de veu, vídeo i dades.
# Oktiàbrskaia

«Oktiàbrskaia» té aquests significats:
* Oktiàbrskaia (Belorétxensk), localitat del krai de Krasnodar, a Rússia
* Oktiàbrskaia (Krílovskaia), localitat del krai de Krasnodar, a Rússia
* Oktiàbrskaia (Penza), localitat de l'óblast de Penza, a Rússia
# Psychoda quadrata

Psychoda quadrata és una espècie d'insecte dípter pertanyent a la família dels psicòdids.

## Descripció

* La femella fa 0,79-0,91 mm de llargària a les antenes, mentre que les ales li mesuren 1,25-1,70 de longitud i 0,50-0,70 d'amplada.
* El mascle no ha estat encara descrit.
* Les antenes presenten 15 segments.

## Distribució geogràfica

Es troba a Papua Nova Guinea.

## Referències

* ↑ uBio (anglès)
* 1 2 3 Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# MCI

MCI té els següents significats:
* Moviment Comunista de les Illes o Moviment Comunista de les Illes Balears, partit polític històric de les illes Balears
* Missioneres Croades de l'Església (del seu nom en castellà Misioneras Cruzadas de la Iglesia), congregació religiosa fundada a Bolívia
* Medical Council of India, ens responsable de la qualitat i titulació en medicina a l'Índia
* Management Center Innsbruck, centre d'ensenyament superior d'Àustria
* Museu da Computação e Informática, museu d'història de la informàtica establert a Sorocaba (Brasil)
* MCI, Inc., empresa nord-americana de telecomunicacions, integrada a Verizon Communications
* MCI Center o Verizon Center, pavelló esportiu de Washington DC (Estats Units)
* Music Center Incorporated, empresa estatunidenca de fabricació d'equipaments professionals d'àudio
* Motor de combustió interna, motor que obté energia mecànica del combustible que crema dins una cambra de combustió
* Massa cel·lular interna, massa de cèl·lules dins de l'embrió que donarà lloc a les estructures del fetus, vegeu embrioblast
* Deteriorament cognitiu lleu (del seu nom en anglès Mild Cognitive Impairment), pèrdua de memòria a conseqüència de l'envelliment
* MCI, codi IATA de l'Aeroport Internacional de Kansas City, als Estats Units
* MCi i mCi, abreviatures de megacurie i mil·licurie, respectivament, variants del curie, unitat de radioactivitat vegeu curie (unitat)
# Baninko

Baninko fou una antiga regió de l'actual Mali, situada a la part esquerra del riu Níger, al nord de Bamako fins prop de Koulikoro.
Aquesta regió fou conquerida a l'imperi de Masina per al-Hadjdj Umar Tall. El 1883 pertanyia a Ahmadou Tall de Ségou, però després de la derrota dels tuculors davant de Samori Turé a Sanankoro, es va sotmetre al almamy junt amb el Baninko. El 1885 va passar a mans dels francesos i Samori hi va renunciar formalment al tractat de Kéniebacoro de 25 de març de 1886.

## Referències

* Histoire de la conquête du Soudan français (1878-1899)" pel Tinent Gatelet
# Estadi Comunale de Cornaredo

L'Estadi Comunale de Cornaredo (o Stadio Comunale di Cornaredo) és un estadi de futbol de la ciutat de Lugano, Ticino, a Suïssa.
Va ser inaugurat l'any 1951 i va ser seu de la Copa del Món de Futbol de 1954. És utilitzat pel club FC Lugano.

## Referències

* ↑ Profile at worldstadiums.com
* ↑ «World Cup 1954». rsssf.com. [Consulta: 1r febrer 2022].
* ↑ Report fifa.com
# Julio Palacios Martínez

Julio Palacios Martínez (Paniza, Saragossa, 12 d'abril de 1891 - Madrid; 12 de febrer de 1970) va ser un dels físics més rellevants d'Espanya.

## Biografia

Estudià a Barcelona, on s'inicià en la Física. Després de doctorar-se en la Universitat Central de Madrid, Blas Cabrera li va aconsellar que ampliés estudis a Leiden (Països Baixos), on va estudiar les isotermes a baixa temperatura corresponents als gasos nobles. A la seva tornada, es va incorporar en el laboratori del seu mentor treballant sobre la tensió superficial del mercuri i la correcció corresponent de les lectures baromètriques. A més, va investigar sobre la lluminositat dels rajos canals i sobre les substàncies per i diamagnètiques.
El 1926 va aconseguir la càtedra de Termologia de la Universitat de Madrid. Aquest mateix any, l'Institut d'Estudis Catalans li publicà en català Propietats dels gasos ultraenrarits. Posteriorment va investigar sobre les estructures cristal·lines per difracció de rajos X.
El seu ingrés en la Reial Acadèmia de Ciències Exactes, Físiques i Naturals va ser el 8 d'abril de 1932, amb un discurs sobre Mecànica Quàntica. En crear-se l'Institut Nacional de Física i Química (1932), Palacios va ser el director de la secció de raigs X.
Després de la Guerra Civil, Palacios va abandonar els estudis estructurals per interessar-se per la Biologia, des d'un punt de vista físic. Va ser nomenat director de la secció de Física de l'Institut d'Oncologia de Lisboa (Portugal), compaginant la seva labor a Portugal amb el seu treball a Madrid. En l'última etapa de la seva vida va desenvolupar una crítica de la teoria de la relativitat, postulant una tornada a les nocions clàssiques de temps i espai absoluts.
Va ocupar diversos càrrecs i va pertànyer a diverses institucions: vocal de la Junta per a l'Ampliació d'Estudis, president de la Societat Espanyola de Física i Química, membre de la Reial Acadèmia de Ciències Exactes, Físiques i Naturals, corresponent de la Reial Acadèmia de Ciències i Arts de Barcelona i de les Acadèmies de Ciències de Saragossa, Buenos Aires, Córdoba (Argentina), Lisboa, Lima, Coïmbra i Puerto Rico, així com membre de la Reial Acadèmia Nacional de Medicina. El 1953 ingressà a la Reial Acadèmia Espanyola. El 1967 va ser nomenat rector de International Center for Mechanical Sciences, amb seu a Trieste i a Udine.

## Obres

* Física para médicos (1931)
* Mecánica física (1942)
* Termodinámica y constitución de la materia (1942)
* Electricidad y magnetismo (1945)
* De la Física a la Biología (1947)
* Análisis dimensional (1956).

## Referències

* 1 2 Francesc Nicolau i Pous, Ciències Físiques i Filosofia de la Naturalesa, Fundació Catalunya Cristiana, Barcelona 1991
* ↑ Armando Duran « Julio Palacios- En el centenario del nacimiento del fisico espanol » El País, 14 de abril de 1991
* ↑ 53 juliol Palacios al web de la RAC

## Enllaços externs

* Anecdotari.
* Julio Palacios Martínez (1891-1970): Un científico entre la física y la química.
* Una mica d'història sobre el laboratori de raigs X de la JAE.
# Francesc Cairat i Freixes

Francesc Cairat i Freixes (Sant Julià de Lòria, 3 d'abril de 1880 - Sant Julià de Lòria, 19 de desembre de 1968) és un antic Síndic General d'Andorra que va exercir el càrrec de l'any 1937 a l'any 1960, i és el Síndic General que més temps ha sigut al càrrec.
Com a síndic va viure la Guerra Civil Espanyola així com l'esclafit de la Segona Guerra Mundial. Durant el començament del seu mandat Andorra es va omplir de refugiats de guerra espanyols. Cairat va tractar parcialment amb les autoritats franquistes. Durant la Segona Guerra Mundial, va haver d'anar al fronterer Pas de la Casa a dir al contingent militar alemany que més enllà d'allí no podien passar, ja que Andorra era territori neutral. El novembre de 1942, el Consell General de les Valls, encapçalat per Cairat, va emetre un edicte demanant als andorrans que no feren cap activitat que poguera comprometre la neutralitat del país. Cairat va tractar de mantenir la neutralitat en els conflictes malgrat la difícil situació jurídica d'Andorra aleshores.

## Distincions honorífiques

El síndic Cairat va rebre diverses distincions honorífiques al llarg de la seva trajectòria.
* Gran Creu de l'Orde del Mèrit Civil, Espanya.
* Cavaller de l'Orde de Sant Gregori el Gran, Santa Seu.

## Referències

* ↑ Cairat Vila, Maria Teresa «El síndic Francesc Cairat Freixes (1880-1968): un home, un polític, entre dos nacions no neutrals». Annals del Centre d'Estudis Comarcals del Ripollès, 2016, pàg. 273-281 [Consulta: 5 desembre 2023].
* ↑ Arxiu Nacional d'Andorra, 1968 [Consulta: 24 maig 2024].
* ↑ Arxiu Nacional d'Andorra, 1968 [Consulta: 24 maig 2024].
# Nigel Barley

Nigel Barley (Kingston upon Thames, Gran Londres, Anglaterra, 1947) és un antropòleg i escriptor anglès. S'ha fet famós pels llibres que ha escrit sobre les seves experiències. Fou professor a la Universitat de Londres fins al 1978, quan feu un viatge de 18 mesos al Camerun on estudià els Dowayos. D'aquest estudi en sortí un dels seus llibres més famosos, L'antropòleg innocent. Notes des d'una cabana de fang (1983).

## Obres

* The Innocent Anthropologist: Notes From a Mud Hut, 1983. ISBN 0-8050-1967-7). Traduït al català: “L'antropòleg innocent”. Notes des d'una cabana de fang. Edicions 62.
* A Plague of Caterpillars: A Return to the African Bush, Viking, 1986. ISBN 0-670-80704-4
* Ceremony: An Anthropologist's Misadventures in the African Bush, Henry Holt, 1987. ISBN 0-8050-0142-5
* A Plague of Caterpillars (US Edition)
* Not a Hazardous Sport, Henry Holt, 1989. ISBN 0-8050-0960-4
* The Coast, 1991 (comic novel). ISBN 0-14-012213-3
* The Duke of Puddle Dock: Travels in the Footsteps of Stamford Raffles, Henry Holt, 1992. ISBN 0-8050-1968-5
* Grave Matters: A Lively History of Death around the World, Henry Holt, 1997. ISBN 0-8050-4824-3
* White Rajah: A Biography of Sir James Brooke, Little, Brown, 2003. ISBN 0-3168-5920-6
* Rogue Raider: The tale of Captain Lauterbach and the Singapore Mutiny, Monsoon Books, 2006. ISBN 981-05-5949-6
* Island of Demons: A novelistic treatment of the life of the painter Walter Spies in Bali, Monsoon Books, 2009. ISBN 978-981-08-2381-8)

## Referències

* ↑ http://www.davidhigham.co.uk/clients/Nigel_Barley.htm Arxivat 2014-06-06 a Wayback Machine.
* ↑ http://www.jrank.org/literature/pages/3272/Nigel-Barley.html
* ↑ http://www.telegraph.co.uk/expat/4205428/Fact-and-fiction.html
* ↑ Edicions 62 publica 'L'antropòleg innocent', de Nigel Barley. Vilaweb, 19-02-2004

## Enllaços externs

* Nigel Barley a Open Library.
# Nínox de Halmahera

El nínox de Halmahera (Ninox hypogramma) és una espècie d'ocell de la família dels estrígids (Strigidae). Habita la selva de les illes Moluques septentrional. El seu estat de conservació es considera de risc mínim.

## Referències

* ↑ «Nínox de Halmahera». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 250. ISBN 978-84-16728-37-4.
* ↑ BirdLife International. «Halmahera Boobook. Ninox hypogramma» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 gener 2023].
# Edwin Villafuerte

Edwin Villafuerte (Guayaquil, 12 de març de 1979) és un exfutbolista equatorià de la dècada de 2000.
Fou 16 cops internacional amb la selecció de l'Equador amb la qual participà en el Mundial de 2006. Pel que fa a clubs, defensà els colors de Barcelona SC.

## Referències

* ↑ Edwin Villafuerte a National-Football-Teams.com (anglès)
# Nínox de Cebu

El nínox de Cebú (Ninox rumseyi) és una espècie d'ocell de la família dels estrígids (Strigidae). Habita la selva humida des l'illa de Cebu, a les Filipines. El seu estat de conservació es considera en perill d'extinció.
És una espècie recentment descrita, arran dels treballs de Rasmussen et al. 2012.

## Referències

* ↑ «Nínox de Cebu». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 249. ISBN 978-84-16728-37-4.
* ↑ BirdLife International. «Cebu Boobook. Ninox rumseyi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
* ↑ PC. Rasmussen, DN.S. Allen, NJ. Collar, B. Demeulemeester, RO. Hutchinson, PGC. Jakosalem, RS. Kennedy, FR. Lambert i LM. Paguntalan (2012). Vocal divergence and new species in the Philippine Hawk Owl Ninox philippensis complex. FORKTAIL 28. 1–20
# Rafael Alberola Herrera

Rafael Alberola Herrera (Alacant, 1901 - 1977) fou un periodista i polític valencià, diputat a les Corts Espanyoles durant la Segona República.

## Biografia

Era fill de Francisco Alberola Canterac i germanastre de Francisco Alberola Such. Inicià la carrera militar en l'Artilleria, però l'abandonà per a estudiar enginyeria. A final de desembre de 1930 fou nomenat secretari de l'Aliança Monàrquica d'Alacant i formà part de la candidatura monàrquica a les eleccions municipals espanyoles de 1931 a Alacant, que fou derrotada.
L'abril del 1932 va formar part de la Dreta Regional Agrària, secció alacantina d'Acció Popular, i poc després fou detingut acusat de donar suport el cop d'estat del general José Sanjurjo Sacanell. Fou elegit diputat per la província d'Alacant a les eleccions generals espanyoles de 1933 dins les llistes de la CEDA. A les eleccions generals espanyoles de 1936 intentà un acord per fer una llista conjunta amb els radicals i el grup de Chapaprieta, però no va quallar i no revalidà l'acta de diputat.
En esclatar la guerra civil espanyola era fora d'Alacant, on fou declarat enemic de la República. En acabar la guerra abandonà la política i es dedicà al periodisme i dirigeix les publicacions Bahía (1953), Información i La Voz de la Costa Blanca.

## Referències

* Paniagua Fuentes, Javier; Piqueras, J.A.. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.11. ISBN 9788495484802.
* «Alberola Herrera, Rafael». Congrés dels Diputats.
# Letiàjevski sanatori

Letiàjevski sanatori (en rus: Летяжевский санаторий) és un poble (un possiólok) de l'óblast de Saràtov, a Rússia, segons el cens del 2010 tenia 359 habitants. Pertany al districte municipal d'Arkadak.

## Referències

* ↑ «Почтовый индекс деревня Александровка, Аркадакский р-н, Саратовская обл». Arxivat de l'original el 2015-01-02.